nvidia/miracl-vision huggingface dataset:
The Wicker Man (vuoden 2006 elokuva)

The Wicker Man on vuonna 2006 ensi-iltansa saanut yhdysvaltalainen kauhuelokuva, jonka on ohjannut Neil LaBute. Elokuva on uudelleenfilmatisointi vuoden 1973 elokuvasta Uhrijuhla. Poliisi Edward Malus saa tietää, että hänen ex-kihlattunsa tytär Rowan on kadonnut. Hän matkaa sisar Summersislen johtamalle saarelle, jossa hänen esittämiinsä kysymyksiin saadaan vain välttelevä vastaus. Kun Malus löytää hautausmaalta Rowanin takin, hän uskoo saarelaisten tietävän enemmän kuin he kertovat. James Franco, Jason Ritter ja Aaron Eckhart tekevät cameoroolit elokuvassa. Elokuva sai paljon negatiivisia arvosteluja, ja viisi Golden Raspberry Awards -ehdokkuutta. Christopher Lee, joka näytteli lordi Summersisleä vuoden 1973 versiossa, loukkaantui siitä, että uudelleenfilmatisoinnissa hänen alkuperäisesti esittämänsä hahmo on nainen. Nicolas Cage on sanonut elokuvan olevan absurdi. Kuitenkin jotkut kriitikot, kuten Owen Gleiberman, näkivät elokuvan positiivisemmassa valossa ja sanoivat Neil LaButen tuoneen siihen innovaatiota.
Halkokarin kahakka

Halkokarin kahakka oli Oolannin sodan aikana 7. kesäkuuta 1854 Kokkolan edustalla Halkokarilla käyty pieni taistelu suomalaisten ja englantilaisten välillä. Siihen osallistui suomalaisen puolella sotilasosaston lisäksi sadan miehen suuruinen vapaaehtoisjoukko, jonka oli muodostanut kokkolalainen kauppaneuvos Anders Donner. Suomalaiset torjuivat onnistuneesti englantilaisten maihinnousuyrityksen. Krimin sodan aikana Ranskan ja Englannin laivastot tunkeutuivat Itämerelle. Ensimmäinen yhteenotto eli Vitsandin kahakka tapahtui 19.–20. toukokuuta lähellä Tammisaarta, jossa englantilaisten maihinnousuyritys torjuttiin suomalaisen kenraaliluutnantti Anders Edvard Ramsayn johdolla. Toukokuun lopulla amiraali James Hanway Plumridgen komentama englantilainen laivasto-osasto hävitti Pohjanlahden rannikkokaupunkien kuten Raahen ja Oulun satamissa olevia laivoja ja rakennuksia. Laivasto oli käynyt Kokkolan edustalla jo 27. toukokuuta, mutta tuolloin Plumridge oli päättänyt jättää kaupungin rauhaan, koska satamaan johtava väylä näytti liian vaikeakulkuiselta. Lähtiessään Oulusta amiraali jakoi 4
Anna mä meen

"Anna mä meen" on rap-artisti Cheekin neljäs single hänen seitsemänneltä studioalbumiltaan Sokka irti. Se julkaistiin musiikkivideona YouTubessa 31. lokakuuta 2012. Kappaleella vierailee Negative -yhtyeen Jonne Aaron, ja sen tuotannosta vastaa Sakke Aalto. Kappale nousi Suomen virallisen singlelistan ja Latauslistan ensimmäiselle sijalle.
Poptropica

Poptropica on Jeff Kinney Groupin kehittämä ja Family Education Networkin julkaisema oppimispeli, joka on suunnattu 7–15-vuotiaille lapsille. Pelissä seikkaillaan maassa, jossa on paljon saaria. Saarissa on erilaisia tehtäviä, joita pitää suorittaa. Pelissä ohjaat suikelopäistä hahmoa jota voit muokata aloittaessasi peliä. Pelissä voi myös käydä ns "common roomissa", jossa voit tavata muita pelaaija.
Giuseppe Pinto

Giuseppe Pinto (s. 26. toukokuuta 1952 Noci) on italialainen roomalaiskatolinen arkkipiispa ja Pyhän istuimen diplomaatti. Hänet vihittiin papiksi 1. huhtikuuta 1978. Hänet nimitettiin Pandosian titulaariarkkipiispaksi sekä apostoliseksi nuntiukseksi Senegaliin ja apostoliseksi delegaatiksi Mauritaniaan 4. joulukuuta 2001. Piispaksi konsekroinnin suoritti 6. tammikuuta 2002 paavi Johannes Paavali II, jota avustivat Leonardo Sandri ja Robert Sarah. 5. helmikuuta 2002 Pinto sai lisäksi nimityksen nuntiukseksi Kap Verdelle ja Maliin, 5. maaliskuuta vielä Guinea-Bissauhun
Gonzalo Ramiro del Castillo Crespo

Gonzalo Ramiro del Castillo Crespo (20. syyskuuta 1936 La Paz – 14. tammikuuta 2019 Cochabamba) oli bolivialainen roomalaiskatolinen piispa. Hänet vihittiin paljasjalkaisten karmeliittojen papiksi 21. syyskuuta 1964 ja nimitettiin La Pazin arkkihiippakunnan vihkipiispaksi sekä Themisoniumin titulaaripiispaksi 3. marraskuuta 1983. Piispaksi vihkiminen seurasi 7. tammikuuta 1984. Pääkonsekraattorina toimi Jorge Manrique Hurtado, jota avustivat José Armando Gutiérrez Granier ja Adhemar Esquivel Kohenque. Del Castillo Crespo sai 14. huhtikuuta 2000 nimityksen Bolivian sotilaspiispaksi, jona hän toimi, kunnes jäi eläkkeelle 4. huhtikuuta 2012
Haidingerin lyhde

Haidingerin lyhde on ihmisen silmässä tapahtuva valoilmiö polarisoitunutta valoa katsottaessa. Ilmiön kuvaili ensimmäisenä itävaltalainen mineralogi Wilhelm Karl Ritter von Haidinger vuonna 1844. Haidingerin lyhteen synnyttää verkkokalvon keltaisen täplän kahtaistaittavuus. Haidingerin lyhde näkyy näkökentän keskellä, ja siinä on keltainen töyhtö tai viuhka, jonka molemmin puolin on sininen pilveke. Keltainen osa näkyy aina kohtisuorassa valon värähtelysuuntaa vastaan. Kyseessä on vain pieni kontrastiero, joten sen havaitseminen voi olla vaikeaa. Mitä voimakkaammin valo on polarisoitunut, sitä selvempi kuvio on. Sen visuaalinen koko on noin 3 astetta, mikä vastaa n. paria sormenleveyttä ojennetun käden päässä. Kaikki eivät näe kuviota samanlaisena. Jotkut eivät näe kuvion sinistä osaa, ja jotkut näkevät sinisen osan yhtenäisenä, toiset keltaisen. Haidingerin lyhteen voi havaita esimerkiksi nestekidenäytöissä, joiden valo on voimakkaasti polarisoitunutta, usein diagonaalisesti
Thetisjärven hirviö

Thetisjärven hirviö on liskoihminen, jonka jotkut ovat väittäneet nähneensä Kanadan länsiosassa sijaitsevalla Thetisjärvellä. Hirviö on nähty vain muutamia kertoja. Sillä väitetään olevan koukkukynnet, viiltävän terävät evät ja sekä kidukset että keuhkot. Hirviöllä sanotaan olevan myös räpylät käsissään ja jaloissaan, hopeanhohtoinen suomupeite ja pitkät torahampaat. Ensimmäinen havainto olennosta tehtiin 19. syyskuuta 1972. Kaksi teini-ikäistä poikaa väitti olennon nousseen vedestä ja ajaneen heitä takaa metsän läpi. Hahmo tavoittikin toisen pojista ja pisti häntä käteen päänsä piikkisillä evillä. Neljä päivää myöhemmin kaksi muuta poikaa kohtasi samannäköisen hirviön toisessa osassa järveä. Kanadan kuninkaallinen ratsupoliisi suoritti asiasta tutkimuksen, mutta minkäänlaista todistusaineistoa ei saatu. Yksi alkuperäinen todistaja Russell Van Nice on sanonut, että "se oli vain valetta", ja että hänen ystävänsä Mike Gold "yritti saada huomiota". Van Nicen mukaan hänen ystävänsä oli tunnettu siitä, että hän valehteli usein
Dota 2

Minimi:1.7 GHz prosessori, 512 Mt RAM-muistia, 15 Gt muistia, DirectX8.1-näytönohjain, Windows XP, hiiri, näppäimistö, Internet-yhteysSuositus:3.0 GHz prosessori, 1 Gt RAM-muistia, 15 Gt muistia, DirectX9.0c-näytönohjain, Windows 7, hiiri, näppäimistö, Internet-yhteys Dota 2 on Valve Corporationin kehittämä ja julkaisema strategiapeli, joka on julkaistu Microsoft Windowsille, OS X:lle ja Linuxille. Peli on itsenäinen jatko-osa Defense of the Ancientsille (DotA), joka on yhteisövoimin kehitetty Warcraft 3 -pelin modi. Dota 2:ssa kaksi viiden hengen joukkuetta pelaa toisiaan vastaan otteluita, joiden tyypillinen kesto on noin 30 minuutista tuntiin. Jokainen pelaaja ohjaa yhtä sankareiksi kutsutuista taistelijahahmoista, joilla on erilaisia kykyjä ja pelityylejä. Ottelun aikana pelaajat keräävät hahmolleen kokemuspisteitä, rahaa ja esineitä pystyäkseen kamppailemaan vastustajajoukkuetta vastaan. Pelin voittaa joukkue, joka onnistuu murtamaan vastustajiensa puolustuksen ja tuhoamaan heidän tukikohtansa päärakennuksen. Dota 2:n kehitys alkoi vuonna 2009, kun Valve palkkasi IceFrog-salanimellä tunnetun Defense of the Ancientsin pääsuunnitelijan toteuttamaan modille jatko-osaa. Kaksi vuotta kestäneen avoimen beta-vaiheen jälkeen Dota 2 julkaistiin virallisesti heinäkuussa 2013
Stanislas Lukumwena Lumbala

Stanislas Lukumwena Lumbala (s. 24. heinäkuuta 1949 Tshikapa) on kinshasankongolainen roomalaiskatolinen piispa. Hän kuuluu fransiskaaneihin. Hänet vihittiin papiksi 31. maaliskuuta 1979 ja nimitettiin Kolen hiippakunnan johtoon 14. helmikuuta 1998. Pispaksi vihkiminen seurasi 21. kesäkuuta. Pääkonsekraattorina toimi Faustino Sainz Muñoz, jota avustivat Faustin Ngabu ja Godefroid Mukeng'a Kalond. Lukumwena Lumbala erosi tehtävistään Kolen piispana 30. lokakuuta 2008, jolloin hiippakuntaan nimitettiin apostoliseksi hallitsijaksi Fridolin Ambongo Besungu
Kupolen

Kupolen on kupolinmuotoinen kauppakeskus Borlängessa Ruotsissa. Se avattiin vuonna 1990, ja se oli valmistuessaan Taalainmaan läänin suurin kauppakeskus. Kauppakeskuksessa on 80 myymälää, ravintoloita ja kahviloita. Siellä käy vuosittain 4,2 miljoonaa ihmistä.
NHL-kausi 1919–1920

← 1918–1919 1920–1921 → NHL-kausi 1919–1920 oli National Hockey Leaguen historian kolmas kausi. Sen aikana neljä joukkuetta pelasi kukin 24 runkosarjaottelua. Kausi oli jaettu kahteen osaan, joista kumpikin käsitti 12 ottelua. Liiga sai uuden joukkueen Quebec Bulldogsin aloittaessa toimintansa NHL:ssä. Lisäksi edellisellä kaudella liigasta talousongelmien vuoksi vetäytynyt Toronto Arenas sai uudet omistajat ja alkoi toimia nimellä Toronto Saint Patricks. Uuden nimen tarkoituksena oli houkutella kaupungin suuren irlantilaisväestön jäseniä käymään joukkueen kotipeleissä. Ottawa Senators voitti kauden molemmat puoliskot, joten NHL:n loppuottelusarjaa ei pelattu. Stanley Cup -finaalit sen sijaan pelattiin, ja niissä Ottawa Senators kukisti PCHA:n mestarin Seattle Metropolitansin otteluvoitoin 3–2. NHL:n runkosarjan piste- ja maalipörssin voittaja oli Quebec Bulldogsia edustanut Joe Malone. Hän teki pelaamissaan 24 ottelussa yhteensä 49 tehopistettä, joista 39 oli maaleja ja 10 maaliin johtaneita syöttöjä.  Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
Östen Elfving (nuorempi)

Östen Nils Oskar Elfving (14. syyskuuta 1914 Oulu – 26. tammikuuta 1983 Helsinki) oli suomalainen juristi, lainsäädäntöneuvos, korkeimman oikeuden jäsen. Elfving oli oikeusministeriön lainsäädäntöneuvos 1957–1962, lainsäädäntöosaston päällikkö 1962–1964 ja korkeimman oikeuden jäsen 1964–1978. Elfving suoritti ylemmän oikeustutkinnon 1939 ja sai varatuomarin arvon 1942. Elfvingin isä oli maatalouspoliitikko, asutushallituksen ylijohtaja Östen Elfving.
Vaasalinna

Vaasalinnoiksi (ruots. Vasaslott, Vasaborg) kutsutaan niitä linnoja, jotka Kustaa Vaasa tai hänen poikansa Eerik XIV, Juhana III ja Kaarle IX rakennuttivat tai uudistivat pääasiassa 1500-luvulla. Linnat rakennettiin renessanssityyliin ja ne olivat usein linnoituksen ja palatsin sekoitus. Muita ajalle tyypillisiä piirteitä ovat tykkien vuoksi puolustustarkoituksessa pyöreiksi muotoillut tornit. Kaikissa Vaasalinnoissa tätä piirrettä ei kuitenkaan ole. Aikaisempien keskiaikaisten linnojen ympärille rakennettiin uusia vallituksia ja vahvoja muureja, koska linnat olivat käyneet vanhanaikaisiksi tykkien käytön yleistyttyä. Ruotsissa: Suomessa: Venäjällä:
International Professional Hockey League

International Professional Hockey League (IPHL, käytetään myös nimeä International Hockey League) oli ensimmäinen jääkiekon ammattilaisliiga. IPHL:n perusti yhdysvaltalainen hammaslääkäri J. L. Gibson, ja se oli toiminnassa kolmen kauden ajan vuosina 1904–1907. IPHL:ään kuului viisi joukkuetta, joiden kotipaikat sijaitsivat Kanadan rajan tuntumassa Yhdysvalloissa sekä Ontariossa. Liigan syntymiseen johtanut kehityskulku sai alkunsa, kun Gibson hankki michiganilaiseen Portage Laken joukkueeseensa huipputason pelaajat, jolloin myös muiden seurojen täytyi ryhtyä pelaajahankintoihin pystyäkseen haastamaan Gibsonin joukkueen. Kaudella 1903–1904 Portage Lake nimittäin voitti 24 ottelua ja hävisi ainoastaan kaksi kertaa. Lisäksi se teki kauden aikana peräti 273 maalia ja päästi 48. Yksi joukkueelle hävinneistä seuroista oli Montreal Wanderers, jonka Portage Lake voitti Houghtonissa maalein 8–4 ja 9–2. IPHL-seuroista yksi oli kotoisin Sault Ste. Mariesta, yksi Pittsburghista ja kolme Michiganin osavaltiosta. Vuosina 1905 ja 1906 Portage Laken IPHL-joukkue esitti haasteet Ottawa Silver Sevenille ja Montreal Wanderersille päästääkseen pelaamaan Stanley Cupista, mutta tuohon aikaan vain amatöörijoukkueille annettiin mahdollisuus Stanley Cupin tavoitteluun
Zithulele Patrick Mvemve

Zithulele Patrick Mvemve (31. toukokuuta 1941 Evaton – 6. heinäkuuta 2020) oli eteläafrikkalainen roomalaiskatolinen piispa. Hänet vihittiin papiksi Johannesburgin hiippakuntaan 29. kesäkuuta 1969 ja nimitettiin sen vihkipiispaksi sekä Lupercianan titulaaripispaksi 10. maaliskuuta 1986. Piispaksi vihkiminen seurasi 29. kesäkuuta. Pääkonsekraattorina toimi Reginald Joseph Orsmond, jota avustivat George Francis Daniel ja Mogale Paul Nkhumishe. Mvemve sai 26. maaliskuuta 1994 nimityksen Klerksdorpin piispaksi, jona hän toimi, kunnes erosi tehtävistään 26. huhtikuuta 2013
Dunia (kieli)

Dunia on Ed Robertsonin vuonna 1996 tekemä keinotekoinen kieli. Sen sanat tulevat maailman puhutuimmista kielistä, joihin kuuluvat muun muassa espanja, englanti, mandariinikiina, hindi, indonesia, arabia ja japani. Kaikki dunian sanat esiintyvät myös jossakin luonnollisessa kielessä.
Harry von Arnim

Harry Karl Kurt Eduard von Arnim-Suckow (3. lokakuuta 1824 Moitzefiltz, Pommeri – 19. toukokuuta 1881 Nizza, Ranska) oli saksalainen kreivi ja diplomaatti, joka erotettiin Saksan Pariisin-lähettilään virasta skandaalin seurauksena vuonna 1874. Taustalla vaikutti se, että hän oli vastustanut Saksan valtakunnankansleri Otto von Bismarckin politiikkaa. Lakiopintojensa jälkeen Arnim aloitti diplomaattiuransa vuonna 1850 ja työskenteli Preussin lähetystöissä Roomassa ja Lissabonissa, kunnes hänet vuonna 1864 nimitettiin Preussin edustajaksi Vatikaaniin. Vatikaanin ensimmäisen kirkolliskokouksen (1869–1870) alla hän pyrki turhaan estämään paavin julistamisen erehtymättömäksi, koska arveli sen aiheuttavan kiistoja Saksassa. Arnim osallistui myös Ranskan–Saksan sodan päättäneisiin Frankfurtin rauhanneuvotteluihin, ja hänet nimitettiin 23. elokuuta 1871 Saksan edustajaksi Pariisiin. Hän sai suurlähettilään arvon 9. tammikuuta seuraavana vuonna. Kesäkuussa 1872 hän sai sovittua Ranskalle määrätyistä sotakorvauksista. Arnim joutui pian ristiriitoihin Bismarckin kanssa
Malakansalmen taistelu

15.–16. toukokuuta 1945 Malakansalmi Brittien voitto Yhdistynyt kuningaskunta Japanin keisarikunta Manley Laurence Power Shigeru Fukudome Shintaro Hashimoto (kaatui) Kaju Sugiura (kaatui) 5 hävittäjää 1 raskas risteilijä1 hävittäjä 1 hävittäjä vaurioitui2 kuollutta 1 raskas risteilijä upotettu1 hävittäjä vaurioitunut927 kuollutta Malakansalmen taistelu oli toisessa maailmansodassa Japanin ja Yhdistyneen kuningaskunnan välinen meritaistelu, joka käytiin Malakansalmen edustalla toukokuussa 1945. Taistelussa Britannian kuninkaallisen laivaston hävittäjät upottivat keisarillisen Japanin laivaston raskaan risteilijän Haguron ja vaurioittivat hävittäjä Kamikazea. Iskussa kuolivat japanilaisten komentajat Hashimoto ja Sugiura sekä 927 miestä. Yksi kranaatti vaurioitti hävittäjä HMS Saumarezia surmaten kaksi miehistönjäsentä.
Filip II (Orléans)

Filip II, Orléansin herttua (2. elokuuta 1674 Saint-Cloud'n palatsi – 2. joulukuuta 1723 Versailles, Ranskan kuningaskunta) oli Orléansin suvun päämies ja Ranskan sijaishallitsija kuningas Ludvig XV:n alaikäisyyden aikana vuosina 1715–1723. Ranskan historiassa kyseinen kausi tunnetaan nimellä La Régence ja Filipiin viitataan usein nimityksellä regentti. Filip II:n vanhemmat olivat kuningas Ludvig XIV:n nuorempi veli Orléansin herttua Filip I ja Pfalz-sukuinen Elisabeth Charlotte. Hänet tunnettiin aluksi nimellä Chartresin herttua, kunnes hän peri isänsä arvon tämän kuoltua hänen käsivarsilleen kesäkuussa 1701. Hänellä oli kaksi sisarusta, joista nuorempi sisar Élisabeth Charlotte d’Orléans (1676–1744) oli Lothringenin ja Barin herttuatar avioiduttuaan Lotringenin herttua Leopold I:n (1679–1729) kanssa. Lisäksi hänellä oli kolme vanhempaa sisaruspuolta, joista Marie Louise d’Orléans (1662–1689) oli Espanjan ja Intian kuningatar avioiduttuaan Kaarle II:n kanssa ja Orléansin herttuatar Anne Marie (1669–1728), josta tuli Sardinian kuningatar avioiduttuaan Viktor Amadeus II:n kanssa. Vuonna 1692 Filip avioitui serkkunsa Françoise Marie de Bourbonin (1677–1749) kanssa, joka oli kuningas Ludvig XIV:n ja tämän virallisen rakastajattaren Françoise-Athénaïs de Rochechouart, markiisitar de Montespanin (1640–1707) nuorin laillistettu tytär (Légitimée de France). Aviopuolisot eivät tulleet toimeen keskenään ja aviomies kutsui vaimoaan nimellä Madame Lucifer. Filip sai nuorena huonon maineen sopimattoman käytöksensä seurauksena ja hänen katsottiin laiminlyövän vaimoaan. Filipille ja Françoiselle syntyi kahdeksan lasta: Koko elämänsä ajan Filipillä oli monia rakastajattaria; hänen vaimonsa asui mieluummin rauhallisesti Saint-Cloudissa, Palais-Royalissa tai talossaan Bagnoletissa
Beat (albumi)

Beat on King Crimsonin levy. Se on Crimsonin yhdeksäs levy, yhtyeen 80-luvun version (Fripp, Bruford, Belew, Levin) toinen levy ja samalla sen ensimmäinen levy, jolla kokoonpano on sama kuin edellisellä. Beatista edellisen levyn nimi oli Discipline. Seuraava oli Three of a Perfect Pair. Kaikki kappaleet säveltäneet Robert Fripp, Adrian Belew, Tony Levin ja Bill Bruford. Kaikki kappaleet sanoittanut Adrian Belew ellei toisin mainita.
SGN Group

SGN Group on 1933 perustettu suomalainen perheomisteinen monialayhtiö. SGN Group toimii viidellä eri toimialalla: kuluttajakaupassa, maatalous- ja puutarhakaupassa, vapaa-ajan laitteissa, lumen, jäänteon ja tekniikan laitteiden ja palveluiden kaupassa sekä urheilukaupassa. Toimialasta riippuen toimimme usealla eri liiketoimintamallilla. Konsernilla on merkittävää liiketoimintaa myös Ruotsissa. Konsernin pääkonttori sijaitsee Vantaalla.. Joulukuussa 2014 SGN Group laajensi Sportia-toimintaansa Ruotsiin ostamalla 68 prosenttia Team Sportia AB:stä.  ja marraskuussa 2017 SGN Group hankki 100 % osuuden ruotsalaisesta urheiluketjusta Sportringen AB:stä. Helmikuussa 2017 SGN Groupin tiedotti ostaneensa Anno Collection -sisustusbrändin ja tammikuussa 2021 75 % lastenvaatebrändi Metsolan osakkeista Metsola  S.G.Nieminen Oy on viljelijöiden, viherrakentajien ja jälleenmyyjien luottokumppani. Liiketoiminta jakautuu kolmeen eri alaan: viljojen lajikekehitykseen, vihannesviljelyyn sekä Griino-nurmikonsiemeniin ja -lannoitteisiin
John Law (taloustieteilijä)

John Law (kastettu 21. huhtikuuta 1671 Edinburgh – 21. maaliskuuta 1729 Venetsia) oli skotlantilainen pankkiiri ja talousteoreetikko, joka kannatti keskuspankkien perustamista, setelien käyttöä ja rahan määrän lisäämistä kansantalouden kasvattamiseksi. Hän perusti vuonna 1716 Ranskan keskuspankin edeltäjän Banque Généralen ja johti vuosina 1717–1720 Ranskan talous- ja rahauudistusta. Hänen toimensa johtivat välillisesti vuonna 1720 Mississippin kuplana tunnettuun finanssikatastrofiin, joka romahdutti Ranskan talouden. Law opiskeli Lontoossa matematiikkaa, kaupallista alaa ja poliittista taloustiedettä. Tapettuaan kaksintaistelussa vastustajansa hän joutui pakenemaan maasta ja jatkoi pankkialan opiskelua Amsterdamissa. Hän tuli tällöin siihen johtopäätökseen, että tärkeimmät keinot taloudellisen kehityksen edistämiseen olivat luottojen jakaminen ja korkojen alentaminen. Law palasi myöhemmin Skotlantiin ja julkaisi tunnetuimman teoksensa Money and Trade Considered, with a Proposal for Supplying the Nation with Money. Hän esitti Skotlannin parlamentille suunnitelmansa pankkijärjestelmän uudistamisesta, mutta sitä ei hyväksytty. Suunnitelmaan olisi sisältynyt seteleitä painattanut keskuspankki, jonka taloudellisena pohjana olisi ollut maaomaisuus. Tämän jälkeen Law matkusteli eri maissa ja keräsi suuren omaisuuden keinottelulla
Sapieha

Sapieha on liettualais-puolalainen ruhtinassuku. Suvun tunnetaan 1400-luvulta asti. Siihen kuuluvia henkilöitä ovat:
Dietyleenitriamiinipentaetikkahappo

Dietyleenitriamiinipentaetikkahappo, DTPA on kemiallinen aine eli yhdiste, joka yhdistettynä kalsiumiin poistaa elimistöön joutuneita myrkyllisiä raskasmetalleja. Nämä voivat olla radioaktiivisia, kuten esimerkiksi amerikium on. Tämä perustuu siihen, että dietyleenitriamiinipentaetikkahappo muodostaa kelaatteja useiden metalli-ionien kanssa. Lääkehoitona aine liuottaa elimistöstä pois myös sinkkiä. Lisäämällä sinkin antoa joko DTPA:han, taikka antamalla sitä muuten, voidaan tämä häviö korvata. Tätä hoitomuotoa kokeiltiin Harold McCluskey:hin, joka työskenteli Hanford Siten tuotantolaitoksilla, joutuessaan säteilyonnettomuuteen 29. elokuuta 1976. "Mac" McCluskey loukkaantui pahoin kemiallisen reaktion seurauksena sattuneen räjähdyksen sirpaleista. Hän sai myös paljon säteilyä elimistöönsä, mutta toipui artikkelin tietojen pohjalta kuitenkin varsin hyvin hyvän ja huolellisen hoidon ansiosta.
Itämeren taistelut

1. syyskuuta 1939 – 9. toukokuuta 1945 Itämeri Neuvostoliiton voitto Saksa Suomi Neuvostoliitto 2 panssarilaivaa, 7 moottoroitua torpedovenettä, 5 sukellusvenettä, 4 sluuppia, 3 miinalaivaa, 6 kutteria, 17 VMV-luokan vartiomoottorivenettä 28 E-venettä, 5 sukellusvenettä, 6 miinalaivaa, 3 laivuetta M-luokan miinanraivaajia, 3 laivuetta muita miinanraivaajia, 2 laivuetta R-veneitä, 2 laivuetta partioveneitä (Vorpostenboot), 3 Sperrbrecher miinanraivaajaa, 2 kuljetusalusta miinanraivaajille, 4 aseistettua miinalaivaa 2 taistelulaivaa, 2 risteilijää, 2 johtavaa hävittäjää, 17 modernia hävittäjää, 6 vanhentunutta hävittäjää, 65 sukellusvenettä, 7 tykkivenettä, 39 miinalaivaa, 48 moottoroitua torpedovenettä Itämeren taistelut olivat akseli­valtojen ja Neuvosto­liiton välisiä meritaisteluita Itä­merellä, sen rannikkoalueilla ja Suomenlahdella. Saksan kukistettua Puolan laivaston vuonna 1939 pääosapuolet taisteluissa olivat Suomi, Saksa ja Neuvostoliitto. Baltian maiden laivastot liitettiin Neuvostoliiton laivastoon miehityksen jälkeen. Ruotsin laivasto keskittyi sodan aikana puolueettomuusvartiointiin miinoittaen rannikkoaan sekä valvoen merialueitaan. Suomenlahdelleselvennä laskettiin sotavuosina yli 60 000 merimiinaa, mikä teki siitä tarkimminselvennä miinoitetun merialueen maailmassa sota-aikana. Puolan laivasto, johon kuului neljä hävittäjää, viisi sukellusvenettä, miinalaiva ja lukuisia pienempiä aluksia osallistui Gdańskinlahden taisteluun vuonna 1939. Peking-suunnitelman mukaisesti osa laivaston aluksista evakuoitiin Britanniaan ennen sodan puhkeamista. Saksalaiset upottivat jäljelle jääneet alukset. Puolan laivaston sukellusveneet operoivat merellä, kunnes ne internoitiin Britanniaan syksyllä 1939. Sukellusvene ORP Orzeł pakeni Tallinnaan 14
David Murphy

Tarkennus: Artikkeli on käännetty en-wikistä hyvin puutteellisesti. Myöskään yhtään lähdeviittausta ei ole jaksettu tuoda en-wikistä tänne asti. Seurajoukkueuran tilastot kattavat vain kansalliset sarjat. David Paul Murphy (s. 1. maaliskuuta 1984 Hartlepool, Englanti) on englantilainen ammattijalkapalloilija, joka pelaa Birmingham Cityssä. Hän pelaa vasemman puolustajan paikkaa. Murphyn ammattijalkapalloilu-ura alkoi 2001 Englannin Valioliigassa Middlesbroughin riveissä. Ennen vuotta 2001 hän pelasi useita kertoja Englannin alle 16-vuotiaiden maajoukkueessa. Hibernian Birmingham City